open-index/open-wikipedia-markdown huggingface dataset:
ועדה לדיור לאומי

**ועדה לדיור לאומי** (בראשי תיבות: **וד"ל**) היא ועדה שהוקמה לפי **חוק הליכי תכנון ובנייה להאצת הבנייה למגורים (הוראת שעה), התשע”א-2011**, שאושר בכנסת ב-3 באוגוסט 2011. הוועדה עוסקת באישור של תוכניות לדיור לאומי, שהן תוכניות להקמתן של שכונות מגורים בנות 200 יחידות דיור לפחות, שיש בהן דירות קטנות וגדולות, כך שיש בהן מענה למגוון צורכי מגורים.

וד"ל הוקמה בכל מחוז (ישנם שישה מחוזות), וחבריה הם נציגים של משרדי ממשלת ישראל הנוגעים בנושא, נציג הגופים הציבוריים העוסקים באיכות הסביבה ונציג הארגונים המקצועיים בתחומי התכנון והבנייה. יושב ראש של כל ועדה הוא יושב ראש הוועדה המחוזית או עובד של משרד הפנים. הגשת תוכנית לאישור הוועדה היא בסמכותם של משרדי הממשלה, רשות מקרקעי ישראל, הוועדות המחוזיות לתכנון ולבנייה, הוועדות המקומיות לתכנון ולבנייה ורשויות מקומיות. התוכניות יכללו גם בנייתן של דירות להשכרה, לתקופת שכירות של 10 שנים לפחות. בנוסף הוקמה ועדה ארצית לדיור לאומי.

## היסטוריה חקיקתית

התוכנית להקמתן של ועדות לדיור לאומי, לשם הקמה מהירה של דירות מגורים, הוצגה לראשונה ב-7 במרץ 2011, על ידי ראש הממשלה בנימין נתניהו, שר השיכון אריאל אטיאס ושר הפנים אלי ישי.

בדברי ההסבר להצעת החוק נומק הצורך בוועדה:
:בשנתיים האחרונות אנו עדים לאיום כלכלי וחברתי שנוצר בשל עלייה קיצונית במחירי הדיור. עלייה זו נוצרה בין השאר בשל ירידה חדה בהתחלות בנייה וצמצום משמעותי של היצע הדיור לציבור.
:הליכי אישור תוכניות בנייה למגורים על פי חוק התכנון והבנייה התשכ"ה-1965 (להלן - חוק התכנון), אורכים למעלה משלוש שנים. החוק המוצע מבקש לקבוע כהוראת שעה, הסדרים מיוחדים והקמת מוסד תכנון ייעודי - ועדה לדיור לאומי - לטיפול בהליכי אישור תוכניות בנייה למגורים. זאת כדי לאפשר קידום מהיר ויעיל של תוכניות לבנייה למגורים.
:בחוק המוצע נקבעו הסדרים אשר יאפשרו צמצום של ממש בלוחות הזמנים הנדרשים לאישור תוכניות לבנייה למגורים, תוך שמירה על איכות התכנון ועל הוגנות ושקיפות ציבורית. כדי למנוע הטיות והפליות, קובע החוק המוצע כי ככלל יחולו ההסדרים המיוחדים על תוכניות המוגשות בידי המדינה ועל קרקע שעיקרה מקרקעי ישראל.

אף שהצעת החוק באה לתת מענה מהיר למצוקת הדיור, נכללו במחאת האוהלים, שהחלה כארבעה חודשים לאחר הצגתה של התוכנית, גם צעדי מחאה מצד חלק מהמוחים נגד הצעת החוק, בטענה שהיא משרתת בעיקר את הקבלנים ובעלי ההון.

החוק אושר בכנסת ב-3 באוגוסט 2011.

הוועדות לדיור לאומי הופעלו תחילה בהוראת שעה למשך 18 חודשים, עד 11 בפברואר 2013. בהמשך הוארכה הפעלתן, עד 11 באוקטובר 2013, ובצעד נוסף הוארכה הפעלתן עד 11 באוגוסט 2015. צעד זה כלל גם שלל תיקונים בחוק, הרחבת סמכויותיהן של הוועדות.

## קישורים חיצוניים
* 
* הצעת חוק הליכי תכנון ובנייה להאצת הבנייה למגורים (הוראת שעה), התשע”א-2011, ה"ח הממשלה 598 מיום 27 ביוני 2011
* 
* 
* 
* 
* 

## הערות שוליים

קטגוריה:ישראל: תכנון ובנייה
קטגוריה:ישראל: דיור
שחייה באולימפיאדת אנטוורפן (1920)

שמאל|150px
שמאל|150px

**[[אולימפיאדת אנטוורפן (1920)]]** נערכה באנטוורפן, בלגיה. תחרויות השחייה נערכו בין ה-22 באוגוסט 1920 ל-29 באוגוסט 1920. 10 משחים נערכו במשחקים אלו (3 לנשים ו-7 לגברים), בהשתתפות 116 משתתפים (24 נשים ו-92 גברים) מ-19 מדינות.

## נשים
נבחרת השחייה של ארצות הברית () לנשים זכתה בכל 7 המדליות האפשריות. 
### השחייניות הבולטות
אתלדה בלייבטריי (), שזכתה בכל שלוש מדליות הזהב האפשריות. 

## גברים
### השחיינים הבולטים
נורמן רוס (), שזכה ב-3 מדליות זהב, דיוק קהנמוקו () שזכה בשתי מדליות זהב והקן מאלמרוט () שזכה בשתי מדליות זהב. 

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת אנטוורפן (1920), באתר סימוכין ספורט אולימפי

*
1920
קטגוריה:ענפי ספורט באולימפיאדת אנטוורפן (1920)
אטלס E/F

ה**אטלס E/F** שנקרא גם **SB-1A** היה משגר לוויינים שנבנה מחלקי הטילים אטלס E ואטלס F. הטיל הוא חלק מסדרת טילי האטלס.

השלב הראשון של הטיל נבנה מחלקי הטילים אטלס E ו-F. על השלב הראשון הורכבו שלבי שיגור אחרים, תלוי במטען המשוגר. מספר שיגורי אטלס E/F בוצעו כדי לבחון טכנולוגיות חדירה לאטמוספירה.

## קישורים חיצוניים

* על סדרת טילי האטלס 

קטגוריה:סדרת טילי אטלס
קטגוריה:קונבאייר - טילים ומשגרים
עולמי

**עולמי** היה ירחון לילדים מבית נשיונל ג'יאוגרפיק ישראל שהגיע כמוסף אל מגזין האב. במרץ 2014 העיתון נסגר והוחלף בגרסה הישראלית של National Geographic Kids באותו שם.

## תוכן
הכתבות והפעילויות המופיעות בירחון היו:
* **סקופ** - מדור של שני עמודים שבו מקבץ כתבות קטנות כמו:
:מהנדסים ואסטרונומים פיתחו מכשיר חדשני לזיהוי מערכות כוכבים בשמים.
:לכבוד חתונתם של הנסיך וויליאם ובת זוגו קייט הוכן מקפא הדומה בצורתו לארמון בקינגהאם בלונדון.
:* בעבר המדור כלל גם 5 עובדות על נושא שמשתנה מירחון לירחון, אוזניים, חיפושיות, דגלים. אולם בגרסתו החדשה (מאפריל 2011) הוחלף בפינה קטנה, "עולמי ממליץ".
* עוד בעיתון: כתבה קבועה בנושא "חיות" וכתבות בנושאים משתנים (כמו בית ספר להישרדות, החוקרים הנועזים וכו...) כתבה על סרט חדש שיצא לקולנוע (קונג פו פנדה 2, איגור, ריו) ומספר פעילויות משעשעות כמו מצא את ההבדלים, ניחוש מילה מעוותת ומספר חידות.

## National Geographic Kids
המגזין עולמי הוא בעצם היה הגרסה העברית של המגזין האנגלי (והמקורי) ** National Geographic Kids**.
המגזין יצא לאור לראשונה בספטמבר 1975 תחת השם National Geographic World. העיתון נשאר עם שמו כ-26 שנים, עד שבאוקטובר 2001 שונה שמו לשמו הנוכחי כיום. העיתון, בדומה לעולמי, מיועד לילדים.

כיום יוצא לאור על ידי חברת גוניור מדיה בע"מ ומופץ ליותר מ-70,000 בתי-אב בישראל

הירחון מתפרסם גם בארצות: בולגריה, קרואטיה, מצרים, גרמניה, יוון, הונגריה, אינדונזיה, ארצות הברית (National Geographic Kids), אמריקה הלטינית, בלגיה, הולנד, רומניה, רוסיה, סרביה, סלובניה, דרום אפריקה (שתי המהדורות), טורקיה ובריטניה.

## קישורים חיצוניים
* 

* 

*
קטגוריה:עיתונות בעברית
קטגוריה:ישראל: עיתוני ילדים ונוער
קטגוריה:ישראל: כתבי עת
קטגוריה:נשיונל ג'יאוגרפיק
אטלס G

ה**אטלס G** שנקרא גם **Atlas G Centaur-D1AR** היה משגר לוויינים שפותח על ידי קונבאייר ג'נרל דיינמיקס מטיל האטלס-קנטאור. הטיל הוא חלק מסדרת טילי האטלס והוא שימש לשיגור 7 לווייני תקשורת במהלך שנות ה-80. מ-7 שיגורים שבוצעו 2 נכשלו. האטלס G הוחלף בסופו של דבר באטלס 1.

## קישורים חיצוניים

* על סדרת טילי האטלס 

קטגוריה:סדרת טילי אטלס
קטגוריה:קונבאייר - טילים ומשגרים
בורהן דג'אני

**בורהן דג'אני** (1921, יפו – 15 בספטמבר 2000, עמאן) היה סופר, כלכלן, אינטלקטואל פלסטיני, ופרופסור לכלכלה באוניברסיטה האמריקאית בביירות.

## ביוגרפיה
נולד למשפחת דג'אני המפורסמת מיפו. קיבל תואר ראשון מאוניברסיטה האמריקאית בבירות, והחל ללמד בה משנת 1944. בשנת 1948 סיים לימודי משפטים בבית הספר למשפט שפעל בירושלים בחסות המנדט. בשנת 1950 ייסד את העיתון אל-חדף בירושלים.  בשנת 1951 מונה למנהל האיחוד הכללי של לשכות התעשייה, המסחר והחקלאות הערביות , תפקיד בו החזיק עד ליום מותו. בתחילת שנות השישים היה ממייסדי המכון ללימודים פלסטיניים בביירות וחבר הוועד המנהל שלו. בשנותיו האחרונות התגורר בירדן, שם נפטר בשנת 2000.

קטגוריה:אנשי אקדמיה פלסטינים
קטגוריה:בוגרי האוניברסיטה האמריקנית בביירות
קטגוריה:פלסטינים שנולדו ב-1921
קטגוריה:נפטרים ב-2000
Pop Life

**Pop Life** (חיי הפופ) הוא אלבום האולפן השלישי של הדי.ג'יי הצרפתי דייוויד גטה, אשר יצא ב-18 ביולי 2007.

## רשימת השמעה

## מצעדים ודירוגים

## קישורים חיצוניים

## הערות שוליים

קטגוריה:אלבומי דייוויד גטה
קטגוריה:אלבומים שהופקו על ידי דייוויד גטה
קטגוריה:אלבומי חברת וירג'ין רקורדס
סיירן

ממוזער|250px|שמאל|הלוגו הקודם של החברה
**סיירן בע"מ** (באנגלית **CYREN Ltd**) שעד תחילת 2014 נקראה **קומטאץ' תוכנה בע"מ** (באנגלית: **Commtouch Software Ltd**) היא חברת תוכנה ישראלית המתמחה בפיתוח ושיווק פתרונות אבטחת רשת וסינון דואר אלקטרוני. סיירן היא חברה ציבורית ומניותיה נסחרות בנאסד"ק. בעבר נסחרה מניית החברה גם בבורסה לניירות ערך בתל אביב, והייתה כלולה במדד תל אביב בלוטק. בתחילת 2023 הודיעה החברה שהיא מפטרת כמעט את כל עובדיה בישראל ובעולם ושוקלת את המשך פעילותה.

## היסטוריה
קומטאץ' נוסדה בשנת 1991 על ידי אמיר לב, גדעון מנטל ונחום שרפמן ועד שנת 1997 עסקה בפיתוח תוכנות לדואר אלקטרוני. לאחר מכן עברה לתת שירותי אחסון (הוסטינג) בדואר האלקטרוני. בשנת 1997 מונתה איזבל מקסוול (בתו של איש העסקים רוברט מקסוול ואחותה של גיליין מקסוול) לתפקיד נשיאת החברה. במהלך 1999 גייסה החברה כ-100 מיליון דולר בהנפקות פרטיות ובהנפקה ציבורית בנאסד"ק בשנת 1999. באחת ההנפקות השתתפה גם חברת מיקרוסופט. גיוסי ההון אפשרו לקומטאץ' לגדול בתוך שנה מ-40 ל-400 עובדים. בימי בועת הדוט-קום היו לקומטאץ' 500 עובדים ושווי של יותר ממיליארד דולר, והיא הפעילה למעלה מ-15 מיליון תאי דואר אלקטרוני. פעילות זאת התבררה כלא-רווחית, והחברה פיטרה את מרבית עובדיה במהלך 2001 ועברה לפעול בתחום חדש. איזבל מקסוול עזבה את החברה באותה עת.

בשנת 2002 עברה החברה לתחום פיתוח פתרונות אבטחה למניעת חדירת "דואר זבל" וספאם לתיבת הדואר האלקטרוני. קומטאץ' עשתה זאת בטכנולוגיה חדשה ומוגנת פטנט. החל משנת 2007 החלה פעילות פתרונות האבטחה להציג מכירות משמעותיות ורווחים.

בשנת 2009 החלו מניות החברה להיסחר בבורסה לניירות ערך בתל אביב.

בשנת 2010 רכשה קומטאץ' את חטיבת "Command Antivirus" של חברת Authentium תמורת כ-4.8 מיליון דולר. הטכנולוגיה שרכשה קומטאץ' כללה אמצעים להגנה מפני רוגלות, סוסים טרויאנים ואיומים נוספים.

בשנת 2012 רכשה קומטאץ' את חברת Eleven הגרמנית בתמורה ל-11 מיליון דולר. Eleven סיפקה פתרונות אבטחה כשירות (SecaaS) מבוססי דוא"ל, והחזיקה בנתח של יותר מ-36% מהשוק הגרמני לאבטחת דוא"ל.

בתחילת 2014 שינתה החברה את שמה ל"סיירן" (CYREN).

בשנת 2017 רכשה קרן ההשקעות ורבורג פינקוס כ-21% ממניות החברה – 10.6 מיליון מניות במחיר 1.85 דולר למניה. בשנת 2019 נמחקו מניות החברה מהבורסה למניות ערך בתל אביב.

בתחילת 2023 הודיעה החברה שבגלל בעיות נזילות וחוסר יכולת לגייס הון היא מפטרת את כלל 121 עובדים בעולם, ובכללם 50 עובדים בישראל. ולמעשה הגיעה לסוף דרכה.

## קישורים חיצוניים
* 
* 

## הערות שוליים

קטגוריה:חברות תוכנה ישראליות
קטגוריה:חברות אבטחת מחשבים ישראליות
קטגוריה:חברות ישראליות הנסחרות בנאסד"ק
קטגוריה:חברות שנסחרו בבורסה לניירות ערך בתל אביב
קטגוריה:הרצליה: חברות
קטגוריה:ישראל: חברות שהוקמו ב-1991
ארמייה טביליסי

**"ארמייה" טביליסי** (בגאורגית: **არმია**" **თბილისი**") היא קבוצת כדורסל גאורגית מהעיר טביליסי. המשחקת בליגת העל הגאורגית.

## היסטוריה
הקבוצה הוקמה בשנת 1937 כמועדון ספורט צבאי המייצג את הצבא (Army Sport Сlub). הקבוצה שיחקה בליגה הסובייטית, בה זכתה בשתי אליפויות בשנות ה-40. לאחר קריסת ברית המועצות, המועדון ירד מחשיבותו והתפרק.

המועדון החל לקבל בשנת 1996 תמיכה של משרד הביטחון הגאורגי, והחל לשחק בליגה הגאורגית. בעונת 2010/11 זכתה הקבוצה ב**גביע הגאורגי** לאחר ניצחון בגמר מול קבוצת האקדמיה המשטרתית **מ.י.א טביליסי**. ובליגה ניצחה בסדרת גמר הפלייאוף את הקבוצה האוניברסיטאית **טסאו טביליסי** 1-3 וזכתה באליפות. בעונת 2011/12 זכתה שוב באליפות לאחר ניצחון בסדרת הגמר מול קבוצת אולימפי טביליסי 1-3.

בעונת 2011/12 השתתפה הקבוצה בגביע היורוצ'לנג'. וכך גם בעונת 2012/13.

## תארים והישגים
***[[ליגת העל הגאורגית בכדורסל|הליגה הגאורגית]]**:
**אליפות (2) 2011, 2012
**חצי גמר: 2013
***[[הגביע הגאורגי בכדורסל|הגביע הגאורגי]]**:
**זכייה: 2011
**חצי גמר: 2013
* **הסופרקאפ הגאורגי**:
**זכייה (1): 2011
***[[אליפות ברית המועצות בכדורסל גברים|הליגה הסובייטית]]**:
**אליפות (2): 1944, 1946
**מקום שני: 1945

## שחקנים בולטים בעבר ובהווה
*  סרגו אתּוּאַשוִילִי (נ. 1985)
*  גיאורגי זוביאשוילי (נ. 1978)
*  בוריס נותסובודזה (נ. 1978)
*  גאורגי שָרַבִּידזֶה

## קישורים חיצוניים
* 

קטגוריה:קבוצות כדורסל גאורגיות
קטגוריה:טביליסי: מועדוני ספורט
דלקת הלחמית

**דלקת הלחמית** (באנגלית: **Conjunctivitis**), המכונה בלשון הדיבור בשם הלא-מדויק "**דלקת עיניים**", היא דלקת בלחמית העין.
הלחמית היא קרום שקוף המצפה את לובן העין ואת החלק הפנימי של העפעפיים. זוהי אחת ממחלות העיניים הנפוצות ביותר. היא יכולה להיגרם על ידי נגיף, חיידק, תגובה אלרגית לקרדית אבק הבית, אבקנים, עישון, חומרים נדיפים או כימיקלים שונים.
הטיפול במחלה אם היא ממקור נגיף ההרפס סימפלקס הוא באמצעות אציקלוביר.

## סיווג
* דלקת נגיפית (Viral Conjunctivitis) – לרוב פוגעת בעין אחת וגורמת להדמעה מרובה והפרשה בהירה ושקופה.
* דלקת חיידקית (Bacterial Conjunctivitis) – לרוב פוגעת בשתי העיניים וגורמת להפרשה סמיכה צהובה ולעיתים ירקרקה.
* דלקת אלרגית (Allergic Conjunctivitis) – פוגעת בשתי העיניים וגורמת לגירוד, עקצוץ ודמעות בעיניים. ולעיתים גם נזלת.
* סוג מיוחד של דלקת לחמית אלרגית הנקרא  – מופיעה לאחר הרכבה ממושכת של עדשות מגע.
* דלקת כימית כתוצאה מחשיפה לחומרים כימיים.
* חלזיס .

באזורים טרופיים דלקת מסוג "אפולו" מתפשטת כל שנה לפני עונת הגשמים.

## סימנים ותסמינים
* דלקת נגיפית - דלקת הלחמית הנגיפית קשורה לעיתים קרובות עם זיהום בדרכי הנשימה העליונים, הצטננות או כאבי גרון. התסמינים שלה כוללים הפרשות מימיות וגרד משתנה. הזיהום מתחיל בדרך כלל עם עין אחת, אך עלול להתפשט בקלות אל השנייה.

## מקורות

* Ophthalmology : a short textbook Gerhard K. Lang; 


## קישורים חיצוניים

*  דלקת עיניים: מה הסיבה להופעתה של דלקת בלחמית העין?, בתוכנית "בריאות 10" עם רפי קרסו
* 

קטגוריה:מחלות עיניים
קטגוריה:דלקת
קונרד פון הצנדורף

**קונרד פון הצנדורף** (בגרמנית: **Conrad von Hötzendorf**; 11 בנובמבר 1852 – 25 באוגוסט 1925) היה ראש המטה הכללי בצבא האוסטרו-הונגרי בתחילת מלחמת העולם הראשונה.

## ביוגרפיה
### קריירה מוקדמת
פון הצנדורף נולד בווינה לאב שהיה הוסר בדרגת אוברסט. הוא למד באקדמיה הצבאית בווינה על שם מריה תרזה ובשנת 1871 הצטרף לחיל הרגלים בדרגת לויטננט. לאחר שסיים את בית הספר לקצינים - "Kriegschule", בווינה בשנת 1876 הצטרף למטכ"ל האוסטרו-הונגרי ושירת בבוסניה ודלמטיה. ב-1888 הוא נתמנה לפרופסור לטקטיקה בבית הספר לקצינים לאחר שערך מחקר על מלחמת צרפת–פרוסיה.

לפי בקשתו חזר לתפקידי פיקוד ונתמנה למפקד בריגדת חי"ר ה-55 בטריאסטה, שם דיכא התקוממות של האיטלקים ב-1902. הוא הועלה לדרגת פלדמרשל-לויטננט ופיקד על הדיוויזיה ה-8 באינסברוק. דרכו לרמטכלו"ת הייתה מהירה למרות שלא היה לו ניסיון צבאי מספיק.

בנובמבר 1906 התמנה לרמטכ"ל. הוא פעל רבות לצייד את הצבא בנשק מודרני. במשבר יולי 1914 הוא היה אחד המצדדים העיקריים בהכרזת מלחמה על סרביה.

### מלחמת העולם הראשונה ואחריתו
עם פרוץ המלחמה פון הצנדורף לא העריך נכון את כוחם של אויביו. במערכת סרביה נכשל בתחילת המערכה נגד צבא סרבי קטן יותר אך יעיל. במתקפת ברוסילוב בחזית המזרחית, בשנת 1916, נאלץ פון הצנדורף לסגת נסיגה עמוקה וסבל מ-370.000 הרוגים ופצועים ו-380.000 שבויים. באותה שנה נכשל בניסיונו להביס את הצבא האיטלקי בקרב אסיאגו.

ערכו של פון הצנדורף ירד, קרל הראשון, קיסר אוסטריה לא העריך אותו וכשעלה לשלטון בנובמבר 1916 לאחר מותו של פרנץ יוזף הראשון, קיסר אוסטריה, הוא לקח על עצמו את תפקיד המפקד העליון של הצבא וב-1 במרץ 1917 הוא פיטר את פון הצנדורף מתפקיד הרמטכ"ל אך ביקש ממנו להישאר בצבא. פון הצנדורף הסכים להמשיך בצבא בתפקיד מפקד הצבא בדרום טירול.

בתפקידו זה נכשל פון הצנדורף במתקפה באביב 1918 בקרב מונטה גראפה ולצבאו נגרמו אבדות כבדות. ב-15 ביולי 1918 הודח פון הצנדורף מתפקידו, ומונה למפקד הראשי של חיל המשמר הקיסרי.

לאחר המלחמה עבר פון הצנדורף להתגורר בגרמניה, וב-25 באוגוסט 1925 נפטר בעיר מרגנטיים.

## ראו גם
* האימפריה האוסטרו-הונגרית במלחמת העולם הראשונה

## קישורים חיצוניים

* 
* 

קטגוריה:מרשלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי צבאות סדירים בעת החדשה: אישים
קטגוריה:מעוטרי פור לה מריט
קטגוריה:בוגרי האקדמיה הצבאית הטרזיאנית
קטגוריה:אישים הקבורים בבית הקברות של היצינג
קטגוריה:אוסטרים שנולדו ב-1852
קטגוריה:נפטרים ב-1925
One Love

**One Love** (בתרגום חופשי לעברית: **אהבה אחת**) הוא אלבום האולפן הרביעי של ה-DJ הצרפתי דייוויד גטה. האלבום יצא באוגוסט 2009 בהוצאת וירג'ין. האלבום הצליח מסחרית ונמכר ב-3 מיליון עותקים ברחבי העולם.

## רשימת השמעה

## מצעדים, דירוגים ומכירות

## פרסים

## קישורים חיצוניים

## הערות שוליים

קטגוריה:אלבומי דייוויד גטה
קטגוריה:אלבומים שהופקו על ידי דייוויד גטה
חקיקה נגד חרם (ארצות הברית)

בסוף שנות ה-70 של המאה ה-20 נעשו בארצות הברית שני צעדי **חקיקה נגד השתתפות ב[[אמברגו|חרם כלכלי]]**. אף שהחקיקה מנוסחת בצורה כללית, כמקובל, היא נועדה בעיקר למנוע חרם על ישראל.

## החקיקה
[שמאל|מסגרת|[אברהם ריביקוף, מיוזמי החקיקה]]
צעדי החקיקה הם:
* ב-1977 אושרה, ביוזמת הסנאטור אברהם ריביקוף, תוספת לרפורמה במס הכנסה Tax Reform Act of 1976, שלפיה נאסר על חברות אמריקאיות להשתתף בחרם של מדינה זרה על מדינה אחרת, אלא אם ארצות הברית משתתפת אף היא בחרם זה. למען המעקב אחר יישום חוק זה, נפתח בארצות הברית משרד בשם Office of Antiboycott Compliance, המהווה חלק ממשרד המסחר האמריקני. חברות אמריקניות שהפרו את החוק, נקנסו בסכומים גבוהים.
* חוק מנהל הייצוא מ-1979 (Export Administration Act of 1979), שבו נכללו הוראות נגד חרם. על פי החוק יוטל קנס על חברות אמריקאיות המשתפות פעולה עם החרם הערבי. החוק חל אפילו על העברת מידע שעלול לסייע לחרם, וזאת משום שיוזמי החרם נגד ישראל ביקשו לדעת מי עושה עסקים עם ישראל, על מנת שלא לשתף עמו פעולה. העונש המרבי לעובר על החוק הוא חמש שנות מאסר.

## ראו גם
* הסברה ישראלית
* BDS
* חרם על ישראל
* חוק למניעת פגיעה במדינת ישראל באמצעות חרם – חוק ישראלי
* חוק איסור החרם על ישראל – הצעת חוק אמריקאית

## לקריאה נוספת
* נדב ספרן, **מדינת ישראל ויחסיה עם ארצות הברית**, (תרגום מאנגלית: שלמה גונן), ירושלים ותל אביב: הוצאת שוקן, תשל"ט 1979
* אברהם בן-צבי, **מטרומן ועד אובמה: עלייתם וראשית שקיעתם של יחסי ארצות הברית-ישראל**, תל אביב: ידיעות ספרים, 2011

## קישורים חיצוניים
* Antiboycott Regulations

## הערות שוליים

קטגוריה:חרמות
קטגוריה:ארצות הברית: חוק ומשפט
קטגוריה:יחסי ארצות הברית – ישראל
קטגוריה:חרם על ישראל
שחייה באולימפיאדת סטוקהולם (1912)

שמאל|150px
שמאל|150px
[שמאל|ממוזער|200px|משחה ל-[100 מטר חופשי לנשים באולימפיאדת סטוקהולם 1912]]

**[[אולימפיאדת סטוקהולם (1912)]]** נערכה בסטוקהולם, שוודיה. תחרויות השחייה נערכו בין ה-6 ביולי 1912 ל-12 ביולי 1912. 9 משחים נערכו במשחקים אלו (-2 לנשים ו-7 לגברים), בהשתתפות 120 משתתפים (27 נשים ו-93 גברים) מ-17 מדינות. התחרויות התקיימו בנמל סטוקהולם בבריכה של 100 מטר.

## נשים
לראשונה נערכו תחרויות שחייה לנשים (2 משחים בלבד) במשחקים האולימפיים. פאני דוראק (23px אוסטרלאסיה) זכתה במדליית הזהב היחידה במשחה אישי ל-100 מטר חופשי. 3 שחייניות ברביעייה האוסטרית (24px) שזכתה במדליית ארד במשחה שליחות היו יהודיות.

## השחיינים הבולטים
ג'ורג' הודג'סון (23px קנדה) וולטר בתה (24px גרמניה ) שזכו ב-2 מדליות זהב אישיות כל אחד. הרולד הרדוויק (23px אוסטרלאסיה) זכה ב-3 מדליות מהן 1 זהב ו-2 ארד. גון הטפילד () זכה ב-3 מדליות אף הוא, מהן 2 כסף ו-1 ארד.

## טבלת המדליות

## משתתפים
בתחרויות השחייה שנערכו בסטוקהולם השתתפו בסך הכל 120 שחייניות ושחיינים מ-17 מדינות: 27 נשים מ-8 מדינות ו-93 וברים מ-17 מדינות.

* 24px אוסטריה: 8 (נשים:5 גברים:3)
* 23px אוסטרלאסיה: 9 (נשים:2 גברים:7)
*  איטליה: 2 (נשים:0 גברים:2)
* : 7 (נשים:0 גברים:7)
* : 5 (נשים:1 גברים:4)
* : 18 (נשים:6 גברים:12)
*  גרמניה: 17 (נשים:4 גברים:13)
* : 1 (נשים:0 גברים:1)
* 20px דרום אפריקה: 1 (נשים:0 גברים:1)
*  הונגריה: 8 (נשים:0 גברים:8)
*  יוון: 1 (נשים:0 גברים:1)
* : 5 (נשים:1 גברים:4)
*  פינלנד: 6 (נשים:2 גברים:4)
*  צרפת: 3 (נשים:0 גברים:3)
*  קנדה: 1 (נשים:0 גברים:1)
* : 4 (נשים:0 גברים:4)
* : 24 (נשים:6 גברים:18)

## הזוכים במדליות
### נשים

### גברים

## קישורים חיצוניים

* שחייה באולימפיאדת סטוקהולם (1912), באתר סימוכין ספורט אולימפי

*
1912
קטגוריה:ענפי ספורט באולימפיאדת סטוקהולם (1912)
אטלס H

ה**אטלס G** היה משגר לוויינים מסדרת טילי האטלס ששימש לשיגור 5 לווייני NOSS עבור משרד הסיור הלאומי של ארצות הברית.

האטלס H היה טיל בעל "שלב וחצי" שהשתמש בשיפור של השלב הראשון של טיל האטלס G, שהיה שונה מהאטלס H בכך שהיה לו שלב עליון מסוג קנטאור. שלב זה שימש מאוחר יותר כשלב הראשון של האטלס 1

## קישורים חיצוניים

* על סדרת טילי האטלס 
* Encyclopedia Astronautica Atlas H 

קטגוריה:סדרת טילי אטלס
קטגוריה:קונבאייר - טילים ומשגרים
אטלס (סדרת טילים)

[ממוזער|300px|טיל אטלס שבחרטומו החללית "[מרקורי-אטלס 6|פרנדשיפ 7" שבתוכה האסטרונאוט ג'ון גלן]]
**אַטְלָס** (מאנגלית: **Atlas**) היא סדרת טילים שפותחה בארצות הברית. טיל האטלס המקורי נבנה על ידי "קונבאייר" שהייתה חטיבת ייצור נפרדת בחברת ג'נרל דיינמיקס, בשנות החמישים על מנת לשמש כטיל בליסטי בין־יבשתי (ICBM). הטיל הונע על ידי מנוע דלק נוזלי ששרף חמצן נוזלי יחד עם RP-1. לטיל היו שלושה מנועים שסודרו בצורה יוצאת דופן שנקראה "שלב וחצי": שני מנועים שימשו כמאיצים והושלכו תוך כדי נסיקה, והמנוע הראשי המשיך לפעול עד כלות הדלק.

טיל מדגם אטלס A שוגר לראשונה ב-11 ביוני 1957. בסך הכל שוגרו 8 טילים (מהם היו 4 שיגורים מוצלחים). כל השיגורים בוצעו מנמל החלל קייפ קנוורל.

טיל מדגם אטלס B שוגר לראשונה ב-19 ביולי 1958. בסך הכל שוגרו 10 טילים (מהם היו 6 שיגורים מוצלחים). כל השיגורים בוצעו מנמל החלל קייפ קנוורל. שיגור מס' 7 היה שיגור של לוויין.

טיל מדגם אטלס C שוגר לראשונה ב-24 בדצמבר 1958. בסך הכל שוגרו 6 טילים (מהם היו 3 שיגורים מוצלחים). כל השיגורים בוצעו מנמל החלל קייפ קנוורל.

טיל מדגם אטלס D שוגר לראשונה ב-11 באפריל 1959. זה היה הדגם הראשון שהגיע לשלב מבצעי. בסך הכל שוגרו 135 טילים (מהם היו 103 שיגורים מוצלחים). השיגורים בוצעו מנמל החלל קייפ קנוורל ובסיס חיל האוויר ונדנברג. על בסיס דגם זה פותחו בהמשך משגרי לוויינים וחלליות.

טיל מדגם אטלס E שוגר לראשונה ב-11 באוקטובר 1960. הוא הוכרז כמבצעי בשנת 1961 ושירת עד לשנת 1966. בסך הכל שוגרו 48 טילים (מהם היו 33 שיגורים מוצלחים). השיגורים בוצעו מנמל החלל קייפ קנוורל ובסיס חיל האוויר ונדנברג. על בסיס דגם זה פותחו בהמשך משגרי לוויינים וחלליות.

טיל מדגם אטלס F שוגר לראשונה ב-8 באוגוסט 1961. הוא הוכרז כמבצעי בשנת 1961 ושירת עד לשנת 1966. בסך הכל שוגרו 70 טילים (מהם היו 53 שיגורים מוצלחים). השיגורים בוצעו מנמל החלל קייפ קנוורל ובסיס חיל האוויר ונדנברג. שיגורים שבוצעו אחרי שנת 1967 היו שיגורי לוויינים.

הטיל שימש כ־ICBM לזמן קצר מאוד, ויצא משימוש ב־1965. בין 1962 ל־1963, משגר שפותח על בסיס הטיל שימש לשיגור ארבעת האסטרונאוטים הראשונים של ארצות הברית למסלול סביב כדור הארץ במסגרת תוכנית מרקורי.

על בסיס טיל בליסיטי "אטלס" פותחו משגרים מדגמים שונים. בתחילת המאה ה-21 החל שימוש משגרים מסדרת אטלס עם מנוע RD-180 מתוצרת רוסיה. בשנת 2014 בקונגרס של ארצות הברית התקבלה החלטה על מעבר הדרגתי משימוש במנוע זה למנועים מתוצרת ארצות הברית. שימוש במנועים שכבר נרכשו צפוי להסתיים בשנת 2025. עם זה למעשה יופסק השימוש במשגרי הסדרה.

## משגרים שפותחו על בסיס טיל בליסטי

## משגרים שהשתמשו במנוע תוצת רוסיה [[RD-180]]

## קישורים חיצוניים

* שלבי פיתוח של הסדרה
* אטלס D - תיאור
* אטלס E - תיאור
* תיאור של טילי הסדרה
* רשימת שיגורים כוללת של משגרים מסדרת אטלס

*
אטלס 1

ה**אטלס 1** (באנגלית: **Atlas I**) היה משגר לוויינים מסדרת טילי האטלס ששימש לשיגור מגוון רחב של לוויינים בשנות ה-90. באנגלית המשגר נקרא **Atlas I** וה-**I** גרם לבלבול כי היו שחשבו שהוא המשך לטיל הקודם בסדרת האטלס שנקרא אטלס H, אבל למעשה הוא היה הטיל הראשון בתת-סדרה של האטלס וה-**I** סימל את המספר אחד.

קו ייצור של משגר "אטלס G" נסגר אחרי תחילת שיגורים של מעבורת חלל. בעקבות אסון מעבורת החלל צ'לנג'ר סוכם על חידוש שיגורים של משגרים מסדרת "אטלס" ופותח משגר חדש.

השלב הראשון של "האטלס 1" היה זהה לשלב ראשון של משגר "אטלס H" והשלב השני היה קנטאור.

השיגור הראשון בוצע בשנת 1990 והאחרון בשנת 1997.

## קישורים חיצוניים

* על סדרת טילי האטלס 
* Encyclopedia Astronautica Atlas I 
* רשימת שיגורים

קטגוריה:סדרת טילי אטלס
קטגוריה:קונבאייר - טילים ומשגרים
שחייה באולימפיאדת לונדון (1908)

שמאל|150px
שמאל|150px

שמאל|ממוזער|200px|נבחרת בריטניה המארחת במצעד המשלחות. בריכת השחייה נמצאת במרכז האצטדיון, ברקע.
**[[אולימפיאדת לונדון (1908)]]** נערכה בלונדון, בריטניה. תחרויות השחייה נערכו בין ה-13 ביולי 1908 ל-25 ביולי 1908. 6 משחקים לגברים נערכו במשחקים אלו, בהשתתפות 100 משתתפים מ-14 מדינות. 

התחרויות התקיימו לראשונה בבריכה של 100 מטר שנבנתה במיוחד, בתוך האצטדיון האולימפי שבו נערכו תחרויות האתלטיקה.

שחיינים מקנדה ומפינלנד השתתפו לראשונה בתחרויות השחייה.

יוז'ף מונק ואימרה זכר היהודים שחו ברביעיית השליחים מהונגריה וזכו במדליית כסף.

## השחיין המצטיין
**[[הנרי טיילור]]** () היה לשחיין המצטיין במשחקים לאחר שזכה ב-3 מדליות זהב.

## טבלת המדליות

## הזוכים במדליות
### גברים

## קישורים חיצוניים

* שחייה באולימפיאדת לונדון (1908), באתר סימוכין ספורט אולימפי

*
1908
קטגוריה:ענפי ספורט באולימפיאדת לונדון (1908)
קטגוריה:הממלכה המאוחדת: תחרויות שחייה
אפולו 5

**אפולו 5** הייתה הטיסה הבלתי מאוישת הראשונה של "מודול הירח של אפולו", המודול שהנחית מאוחר יותר אסטרונאוטים על פני הירח. אפולו 5 שוגר בשנת 1968 באמצעות טיל מסוג סטורן IB.

## יעדים
מטרתה של משימת אפולו 5, הייתה בדיקת תקינותו של מודול הירח בתנאי חלל, במיוחד תקינותם של מערכת המנועים להמראה ונחיתה ויכולת ההתנתקות של שלבי ההמראה והנחיתה בשלב בו סיימו את תפקידם. מנוע הנחיתה, היה המנוע הרקטי הראשון שהופעל בחלל באמצעות מצערת.

במהלך המשימה נערך גם ניסוי "אש בחור" (Fire in the Hole – המאויר ב"סמל המשימה"), בו הובער שלב ההמראה של המנוע, כשהוא עדיין מחובר לשלב הנחיתה. הדבר נועד לדמות ביטול של הנחיתה על פני הירח עוד בטרם השלמתה.

## הטיסה
[ימין|ממוזער|250px|טיל [סטורן IB של אפולו על כן השיגור]]

ההכנות למשימת החלל אפולו 5, התאפיינו באיחורים רבים, הגורם העיקרי לכך היה בעיות ועיכובים שונים בהכנת "מודול הירח" לשיגור. בין היתר, במהלך בדיקות העמידות בלחץ, התפוצצו חלונות מודול הירח (LM-1) שהיו עשויות זכוכית אקרילית, בשל כך הוחלפו החלונות בלוחות אלומיניום אטום.

טיל השיגור של אפולו 5 היה הסטורן IB, טיל קטן מסטורן V, אבל כזה שביכולתו לשגר את החללית למסלול סביב כדור הארץ. כדי לזרז את השיגור, הוחלט שלא לצרף את הרגליות של מודול הירח. כמו כן בהיעדר אנשי צוות, לא הותקנה מערכת מילוט. כתוצאה מכך היה גובהו של הטיל הטעון 55 מטר במקום גובה 69 מטר בחלליות אפולו אחרות.

ב-22 בינואר המריאה אפולו 5, זמן קצר לפני השקיעה. טיל הסטורן IB פעל באופן מושלם והכניס את השלב השני ואת רכב הנחיתה על הירח (LM) למסלול של 167×222 ק"מ. לאחר שתי הקפות, אמור היה המחשב להפעיל את מנוע הנחיתה, אך בשל תקלת תכנות, נאלץ צוות הבקרה הקרקעי לעבור לתוכנית אלטרנטיבית, והפעיל את המנוע ידנית פעמיים כדי להביא את החללית למסלול המתוכנן. לאחר מכן בוצע בהצלחה הניסוי "אש בחור".

לאחר 11 שעות ו-10 דקות הסתיים הניסוי. השלבים היו ממוקמים במסלול נמוך מספיק עד כדי לגרום להם לצנוח באטיות ולהיכנס חזרה לאטמוספירת כדור הארץ, והשליטה על שני השלבים הושבתה. שלב ההמראה (1968-007A), נכנס לאטמוספירה כעבור יומיים (24 בינואר) ונשרף מהחיכוך האטמוספירי, שלב הנחיתה (1968-007B) נכנס לאטמוספירה כעבור 20 יום (12 בפברואר) ונפל לאוקיינוס השקט.

למרות התקלה בתכנות של מנוע הנחיתה, הוגדרה המשימה על ידי נאס"א כמוצלחת, בכך שניסתה בהצלחה את מערכות מודול הירח (LM). בשל כך בוטלה התוכנית לשלוח חללית בלתי מאוישת נוספת (LM-2) ונסללה הדרך לשיגור חללית מאוישת (LM-3) באפולו 9.

## קישורים חיצוניים

* אפולו 5 באתר נאס"א

אפולו 05
קטגוריה:1968 בארצות הברית
ויטה טביליסי

**ויטה טביליסי** (בגאורגית: **თბილისის ვიტა**) הייתה קבוצת כדורסל מקצוענית מהעיר טביליסי, ששיחקה בליגת העל הגאורגית וביורוקאפ.
## היסטוריה
הקבוצה הוקמה בשנת 1992 על ידי איש העסקים הגאורגי טמור דטיקשוילי ונקראה על שם הבנק שבבעלותו. החלה לשחק באותה שנה בליגת העל הגאורגית, שהוקמה במקביל. הקבוצה זכתה ב-7 אליפויות, מתוכן 6 רצופות.

בשנה השנייה להיווסדה, זכתה הקבוצה באליפות הראשונה שלה. בשנת 1999, החלו במועדון בעיות כלכליות והקבוצה שינתה את שמה ל**גאוטסל** בעקבות ספונסר חדש.

כמו כן, המועדון השתתף במוקדמות היורוליג בעונות 1994/1995 ו'1995/1996 (הפסדים לברוצ'ני ריגה ולז'לגיריס קובנה בהתאמה). בשני המקרים ללא הצלחה. בעונת 1996/1997 השתתפה בגביע האירופי ולא עברה את שלב הבתים.

בסיום עונת 2007/2008, לאחר שסיימה במקום הרביעי והגיעה לחצי גמר הפלייאוף, התפרקה הקבוצה סופית. בשנת 2015 הקבוצה הוקמה מחדש והתקבלה לליגה המאוחדת של VTB.

## הישגים ותארים
***[[ליגת העל הגאורגית בכדורסל|הליגה הגאורגית]]**:
**אליפות (7): 1992/93, 1993/94, 1994/95, 1995/96, 1996/97, 1997/98, 2004/05

## קישורים חיצוניים
* 
* דף הקבוצה באתר היורוקאפ

קטגוריה:קבוצות כדורסל גאורגיות
קטגוריה:טביליסי: מועדוני ספורט
קטגוריה:קבוצות כדורסל שהתפרקו
אטלס-אייבל

ה**אטלס-אייבל** (באנגלית: **Atlas-Able**) היה משגר לוויינים מסדרת טילי האטלס ושהיה אמו לשמש לשיגור מספר גשושיות פיוניר אל הירח. מחמשת הטילים שנבנו שני טילים כשלו בבדיקות סטטיות ושלושה טילים ששוגרו נכשלו בהבאת הלוויין למסלולו.

האטלס-אייבל היה משגר בעל שלוש וחצי שלבים. השלב וחצי הראשונים היה נגזרת של טילי האטלס הקודמים. השלב השני היה שלב **אייבל** והשלב השלישי היה **אלטאיר**. האטלס-אייבל הראשון השתמש באטלס C כשלב ראשון אבל התפוצץ במהלך בדיקה סטטית. שאר הטילים השתמשו באטלס D כשלב ראשון.

שיגורי הטיל שוגרו ב-LC-12 וב-LC-14 מנמל החלל קייפ קנוורל. טיל אחד תוכנן להיות משוגר מה-LC-13 אבל התפוצץ גם הוא במהלך בדיקה סטטית.

## קישורים חיצוניים

* על סדרת טילי האטלס 
* Encyclopedia Astronautica Atlas Able 

קטגוריה:סדרת טילי אטלס
קטגוריה:קונבאייר - טילים ומשגרים
אטלס-אג'ינה

ה**אטלס-אג'ינה** (באנגלית: **Atlas-Agena**) היה משגר לוויינים מסדרת טילי האטלס ששוגר 119 פעם למסלול סביב כדור הארץ בין 1960 ל-1978.

היה זה משגר בעל שניים וחצי שלבים. השלב וחצי הראשונים היה נגזרת של טילי האטלס הקודמים. השלב השני היה שלב **RM-81 אג'ינה**. טילי אטלס D ששודרגו ל**LV-3** שימשו כשלב ראשון, ולאחר מכן האטלס SLV-3 (ונגזרותיו SLV-3A ו־B) שימש לשלב הראשון. האטלס-אג'ינה האחרון ששוגר השתמש בטיל אטלס E/F כשלב ראשון.

הטילים שוגרו מ־LC-12 ו־LC-14 מנמל החלל קייפ קנוורל, ומ־LC-1 ו־2 מפוינט ארגואלו (SLC-3) ו־4 בבסיס חיל האוויר ונדנברג.

## שיגורים ידועים
ב-25 באוקטובר 1965 שלב האג'ינה ששוגר על גבי אטלס D, נכשל בשיגורו, וגרם לכך שהחללית הרובוטית בראש הטיל ושהייתה אמורה להתחבר עם החללית ג'מיני 6 המאוישת, לא יכלה להשלים את יעודה. בעקבות כך, החליטה נאס"א שהחללית ג'מיני 6 תיפגש ותרחף ליד החללית המאוישת הנוספת שריחפה בחלל באותה עת, ג'מיני 7, אך החלליות לא יבצעו עגינה מאחר שלא היה הציוד המתאים.

## קישורים חיצוניים

* על סדרת טילי האטלס, באתר Encyclopedia Astronautica, מאורכב בארכיון האינטרנט 

קטגוריה:סדרת טילי אטלס
קטגוריה:קונבאייר - טילים ומשגרים
סקוט וילסון

**סקוט וילסון** (באנגלית: **Scott Wilson**; 29 במרץ 1942 - 6 באוקטובר 2018) היה שחקן קולנוע אמריקאי. וילסון נודע בזכות הופעותיו בסרטים "בדם קר", "גטסבי הגדול", "הצוות המובחר", "פרל הארבור", בסדרה "המתים המהלכים" ו"התצורה התשיעית" עליו היה מועמד לפרס גלובוס הזהב.

## ביוגרפיה
וילסון נולד באטלנטה, ג'ורג'יה. קיבל מלגת כדורסל לאוניברסיטת דרום טיץ שבעיר, אך במקום בחר לנסוע ללוס אנג'לס ולנסות את מזלו כשחקן. הופעתו הראשונה של וילסון בקולנוע הייתה בשנת 1967 בעיבוד הקולנועי לרומן "בדם קר" בתפקיד הרוצח ריצ'רד היצ'קוק ובתפקיד קטן בדרמה "כחום הלילה".

ב-1971 כיכב בסרט "חטופים" ("The Grissom Gang"), כעבריין החוטף בת של מיליונר ומתאהב בה.

ב-1974 שיחק וילסון בגרסה הקולנועית לרומן "גטסבי הגדול" ע"פ תסריט אותו כתב פרנסיס פורד קופולה. בשנת 1976 הוא שיחק בסרט "קשר הפסחא".

וילסון קיבל מועמדות לפרס גלובוס הזהב בתפקיד משני בשנת 1980 על הופעתו בדרמה הקומית "התצורה התשיעית" בתור קפטן בילי קאטשואו, יוצא מלחמת וייטנאם המאושפז במוסד פסיכיאטרי עקב מצבו הנפשי. ב-1983 השתתף בדרמת התעופה הביוגרפית "הצוות המובחר" ושיחק בתפקיד טייס המשנה סקוט קרוספילד.

ב-1984 שיחק בסרט "שנת השמש השקטה" של במאי הפולני קשישטוף זאנוסי, כחייל אמריקאי בפולין זמן קצר לאחר סיום מלחמת העולם השנייה, המתאהב בבחורה מקומית.

ב-1990 שיחק במערבון "אקדוחנים צעירים 2" בתור איש הצבא האמריקאי לואיס וולאס.
ב-1995 השתתף בדרמה של טים רובינס "גבר מת מהלך" בתפקיד כומר בית הכלא בו כלוא הרוצח הנידון למוות מת'יו פונסלט (שון פן). באותה שנה הוא גם השתתף בסרט הקולנוע "השופט דרד", המבוסס על קומיקס בעל אותו שם, בתפקיד אבא אנג'ל, מנהיג כנופיית אוכלי נבלות קניבלים ובסרט "נבל הדשא". ב-1997 הופיע וילסון בדרמת הפעולה של רידלי סקוט "ג'י איי ג'יין" וגילם את קפטן סיילם, מפקד בסיס אימוני הקומנדו הימי.

בשנות ה-2000, וילסון הופיע במותחן הפשע "דרכו של אקדח" בתור המפיונר האל צ'ידוק, במלודרמת המלחמה של מייקל ביי "פרל הארבור" בתפקיד ראש המטה הכללי של צבא ארצות הברית ג'ורג' מרשל, כמו גם בתפקיד קטן בקומדיה "חיה רעה" בתור ראש העיר, בדרמה "מונסטר", בדרמה הקומית "ג'ונבאג" בתור יוג'ין אביו של ג'ורג' ג'ונסון. ב-2002 שיחק בסרט "נביחה!", לצד וינסנט ד'אונופריו, ובסרט "קווי חוף" לצד ג'וש ברולין. 

בשנת 2006 שיחק בקומדיה "מאחורי המסכה: עלייתו של לסלי ונון", בסרט "תחושה של ראייה", וגם בתפקיד קטן בסרט המפלצות הקוריאני "המארח". באותה שנה שיחק בסרטה של מיה גולדמן "חלון פתוח". 

בשנת 2007 שיחק בקומדיה של רוב שניידר "סטן הגדול". ב-2009 שיחק בסרט האימה "*For Sale by Owner*". 

ב-2017 שיחק במערבון "אויבים".

תפקידיו הטלוויזיוניים כוללים השתתפות בסדרה "אזור הדמדומים" בשנת 1986, בסדרה "תיקים באפלה" בשנת 2000, וכן השתתפות קבועה בסדרה "CSI" בעונות 2–7 בתפקיד בעל הקזינו סם בראון ואביה הביולוגי חוקרת הזיהוי הפלילי קתרין ווילוס. החל מאוקטובר 2011, וילסון מגלם את דמותו של החוואי הרשל גרין בסדרת האימה "המתים המהלכים".

בשנת 2016 שיחק וילסון בסדרה מקורית של נטפליקס "The OA" שבה גילם את אייבל, אביה של פריירי הגיבורה הראשית בסדרה.

### חיים אישיים
וילסון הלך לעולמו ב-6 באוקטובר 2018. התגורר בלוס אנג'לס עם אשתו עורכת הדין הוונלי וילסון, לה היה נשוי במשך 34 שנים.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1942
קטגוריה:אמריקאים שנפטרו ב-2018
פייר אנרי

ממוזער|left|פייר אנרי בשנת 2008.
**פייר אנרי** (בצרפתית: **Pierre Henry**; 9 בדצמבר 1927 בפריז – 5 ביולי 2017) היה מלחין צרפתי, הנחשב לחלוץ בסוגה מוזיקה קונקרטית של מוזיקה אלקטרונית.

## קורות חייו
פייר אנרי החל לערוך ניסויים בגיל 15 בקולות שהפיק מחפצים שונים, והמיזוג של רעשים אל תוך מוזיקה קסם לו. הוא למד אצל נדיה בולאנז'ה, אוליבייה מסייאן ופליקס פאסרון בקונסרבטואר של פריז בשנים 1938 - 1948.

משנת 1949 עד 1958 עבד אנרי באולפן ההקלטות האלקטרוני של רדיו צרפת (RTFׂ) שייסד פייר שפר בשנת 1943. במהלך תקופה זו כתב עם שפר את "סימפוניה לאדם בלבד", שהתפרסמה ב-1950; כן חיבר את המוזיקה הקונקרטית הראשונה שהופיעה בסרט מסחרי, הסרטון "Astrologie ou le miroir de la vie". בהמשך כתב אנרי מוזיקה לאין-ספור סרטים ובלטים.

שנתיים לאחר שעזב את אולפן ההקלטות RTF ייסד אנרי, עם ז'אן בארונה, את האולפן האלקטרוני הפרטי הראשון בצרפת, אולפן אפסון-קאבאס.

בין יצירותיו הנודעות ביותר של אנרי הבלט משנת 1967, Messe pour le temps présent, שנכתב בשיתוף פעולה עם מישל קולומביה ועם הכוראוגרף מוריס בז'אר, שעמו עבד על עוד כמה וכמה יצירות.

המלחין כריסטופר טינג הושפע כל כך מ"פסיכה רוק" של אנרי בכתיבת הנושא לתוכנית ההנפשה הפופולרית שלו, "פוטוראמה", עד שהנושא איננו אלא וריאציה על המקור.

## רשימת הקלטות

* 1950 *Symphonie pour un homme seul* (zusammen mit Pierre Schaeffer)
* 1951 *Le microphone bien temperé*
::*Musique sans titre*
::*Concerto des ambiguities* mit Klavier
* 1952 Erste Filmmusik in *musique concrete* für Jean Gremillons Film *Astrologie*
* 1953 *Orphèe 53*, Experimentaloper für die Donaueschinger Musiktage, erstes Bühnenstück in *musique concrète* (zusammen mit Pierre Schaeffer)
* 1955 *Arcane* (Ballett)
* 1956 *Haut voltage* (Ballett)
* 1959 *Coexistence*
::*Investigations*
* 1960 *La noir a soixante*
* 1962 *Le voyage* (Limelight Records)
* 1963 *La Reine Verte* (Ballett)
* 1967 *Messe pour le temps présent* (in Zusammenarbeit mit Michel Colombier)
* 1968 *L’apocalypse de Jean* (Die Offenbarung des Johannes|Apokalypse des Johannes) mit gesprochenen Text
* 1969 *Ceremony* zusammen mit der Pop-Band Spooky Tooth
* 1971 *Vaslav Nijinsky|Nijinsky, clown de dieu* (Ballett)
* 1973 *Kyldex I* (kybernetisches Ballett)
* 1975 *Futuriste*, zur Erinnerung an den italienischen Futuristen Luigi Russolo
* 1979 *La Dixième Symphonie*, Hommage an Ludwig van Beethoven
* 1986 *La Dixième Symphonie De Beethoven*
* 1990 *Le livre des morts égyptien* (Ägyptisches Totenbuch|Das ägyptische Totenbuch)
* 1997 *Interieur/Exterrieur*


## קישורים חיצוניים
* 


* Discography of vinyl records.
* Live in Berlin 2008


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלחיני מוזיקה אלקטרונית
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
קטגוריה:צרפתים שנולדו ב-1927
קטגוריה:צרפתים שנפטרו ב-2017
קיסר רוסיה

**קיסר רוסיה** או **קיסרית רוסיה**, במקרים שבהם כיהנה אישה (**Императоръ Всероссійскій, Императрица Всероссійская**) הוא התואר הרשמי של המונרך, מנהיג רוסיה, אף שבאופן מסורתי העם המשיך לכנות את הקיסר בשם צאר, אף על פי שרשמית שם זה חדל להיות הכינוי למנהיג המדינה כבר ב-1721, עם הקמת האימפריה הרוסית.

על פי סעיף 1 בחוקי היסוד של האימפריה הרוסית: הקיסר הוא השליט הרוסי בעל סמכות בלתי מוגבלת. מציית לכוח עליון לא מתוך פחד, כי אם מתוך המצפון שציווה האל. היותו בעל סמכות בלתי מוגבלת משמעותה כי הוא מבצע תפקידים ציבוריים במסגרת החוק ומחזיק בידיו את מושכות הצדק מבלי לדרוש תמורה. על פי זה האימפריה הרוסית הייתה מדינה חוקתית בעלת שלטון מלוכני מוגבל.

התואר המלא של קיסר רוסיה, בתחילת המאה ה-20 היה:

התואר קיסר רוסיה נוצר על ידי פיוטר הגדול, ב-22 באוקטובר (2 בנובמבר) 1721. פרוסיה והולנד היו הראשונות להכיר בפיוטר הגדול בתוארו החדש, שוודיה הכירה ב-1723, טורקיה ב-1739, בריטניה ואוסטריה ב-1742, צרפת וספרד שלוש שנים אחר כך, ופולין ב-1764 והמדינה הרוסית החלה להיקרא האימפריה הרוסית.

כל קיסרי רוסיה הם מבית רומנוב, כשהמונרך הראשון ממשפחה זו מונה ב-1613 והאחרון ב-1917. רשמית, הקיסר האחרון היה מיכאיל השני, קיסר רוסיה שוויתר על כסאו ב-3 במרץ 1917 לאחר שניקולאי השני ויתר על כסאו יום קודם והתואר קיסר רוסיה בוטל, אך כמה מבני משפחת רומנוב המשיכו לטעון לכתר הקיסרות, כך למשל קיריל ולדימירוביץ' מינה עצמו לקיסר רוסיה כולה ב-1924, אך תואר זה לא הוכר על ידי שאר בני המשפחה. שנים לאחר מכן בנו של קיריל, ולדימיר קירילוביץ' הוכרז כקיסר רוסיה, אך גם הוא לא הוכר על ידי המשפחה וכיום לאחר מותו ב-1992, ישנם שני צאצאים מבית רומנוב הטוענים לכתר: מריה ולדימירובנה רומנובה, המשתמשת מאז 1992 בתואר "הוד רוממותה הדוכסית הגדולה מריה ולדימירובנה רומנובה" וניקולאי רומנוביץ' רומנוב, הטוען אף הוא לכתר ומכנה עצמו בתואר "ניקולאי רומנוביץ', נסיך רוסיה".

ב-1 בספטמבר 1917, ממשלת המעבר הרוסית הכריזה על רוסיה כרפובליקה.

## קיסרי רוסיה לדורותיהם
* פיוטר הראשון "הגדול", אחיו (1721–1725)
* יקתרינה הראשונה, אשתו (1725–1727)
* פיוטר השני, נכדו של פיוטר הראשון (1727–1730)
* הקיסרית אנה, בתו של איוואן החמישי (1730–1740)
* איוואן השישי, קרוב רחוק של אנה (1740–1741)
* יליזבטה, בתו של פיוטר הראשון (1741–1762)
* פיוטר השלישי, אחיינה (1762)
* יקטרינה השנייה "הגדולה", אשתו (1796–1762)
* פאבל הראשון (1796–1801)
* אלכסנדר הראשון "המנצח" (1801–1825)
* ניקולאי הראשון, אחיו (1825–1855)
* אלכסנדר השני "המשחרר" (1855–1881)
* אלכסנדר השלישי "עושה השלום" (1881–1894)
* ניקולאי השני (1894 – 2 במרץ 1917 לפי הלוח היוליאני), נחשב לקיסר האחרון של שושלת רומנוב.
*מיכאיל השני, אחיו (2 במרץ – 3 במרץ 1917 לפי הלוח היוליאני)

## ראו גם
*צאר

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:רוסיה: היסטוריה
קטגוריה:תוארי אצולה
קטגוריה:משרות פוליטיות
רוזן פואטייה

**רוזן פואטייה** (בצרפתית: *comté de Poitiers*) הוא תואר אצולה שהוענק בצרפת החל מהמאה השביעית. בעל תואר זה שלט על הפרובינציה פואטון (כיום מחוזות ונדה, דה-סוור וויין) וישב בעיר פואטייה.

החל מהמאה העשירית בעל תואר זה החזיק בתואר דוכס אקיטן אך המשיך לשבת בעיר פואטייה. אלינור, דוכסית אקוויטניה שהייתה גם רוזנת פואטייה, התחתנה עם מלך אנגליה הנרי השני וכדי למנוע מלחמות ירושה באנגליה נשלחו ילדיהם להיות רוזני פואטייה עד לקבלת תואר המלוכה בבריטניה. תואר זה הוחזק על ידי מלכי אנגליה עד המלך ג'ון שבעקבות הפסדו בקרב בובין ב-1214 ויתר על כל תביעותיו בצרפת. לאחר מכן תואר זה חולק ליורשי עצר של אצולת צרפת בתחילה לבית קאפה ולאחריה לבית ולואה. תואר זה הוחזק על ידי שארל השביעי עד שנת 1422 שבו הוכתר למלך צרפת, לאחריו הפסיקו לחלק תואר זה.

## רשימת רוזני פואטייה
### מהמאה השביעית לעשירית
* ג'רין מטרווה (המאה השביעית)
* אנטיליוס (תחילת המאה השמינית)
* הטון מאקיטן (735–777)
* אבון מפואייה (778–811)
* ריקוון מנאנט (811–815)
* ג'ראר מאוברנין (815–???)
* ברנרד הראשון מפואטייה (???–825)
* אמנון מפואטייה (828–839) הודח בעקבות תמיכתו בפפין השני מאקיטן בניסיון לכבוש את פואטייה
* רנו מהרבוג' (839–840)
* ברנרד השני מפואטייה (840–844)
* אברויין (844–854
* רמנולף הראשון מפואטייה (854–866)
* ברנרד השלישי מגוט (866–877)
* רמנולף השני מפואטייה (877–890)
* אבלז מנזר (890–892, 902–934)
* אדמר מאוגולם (892–902)

### איחוד עם דוכסות אקיטן
* גיום השלישי מפואטייה (934–963)
* גיום הרביעי מפואטייה (963–995) - בנו של גיום השלישי
* גיום החמישי מפואטייה (995–1030) - מכונה גם גיום הגדול, העמיד שלושה בנים שהיו רוזנים אחריו.
* גיום השישי מפואטייה (1030–1038) - בנו של גיום החמישי
* אודס מפואטייה (1038–1039) - בנו של גיום החמישי ואח למחצה של גיום השישי.
* גיום השביעי מפואטייה (1039–1058) - בנו של גיום החמישי.
* גיום השמיני מפואטייה (1058–1086) - אחיו של גיום השביעי.
* גיום התשיעי מפואטייה (1086–1126) - בנו של גיום השמיני.
* גיום העשירי מפואטייה (1126–1137) - בנו של גיום התשיעי.
* אלינור דוכסית אקיטן (1137–1204) - בתו הבכורה של גיום העשירי. התחתנה עם מלך צרפת ולאחר גירושיה עם מלך אנגליה.

### [[בית פלנטג'נט|השושלת הפלנטג'נט]]
* ריצ'רד לב הארי (1169–1196, 1198–1199)
* אוטו הרביעי (1196–1198)
* ג'ון, מלך אנגליה (1199–1214)

### [[בית קאפה|השושלת הקאפטנית]]
* אלפונס מפואטייה (1241–1271) - יורש העצר ואחיו של לואי התשיעי.
* פיליפ החמישי (1311–1316) - מונה למלך צרפת ב-1316.
* לואי הראשון מנאפולי (1350–1354) - בנו של ז'אן השני מלך צרפת, מונה לרוזן אנז'ו ובהמשך למלך סיציליה.
* שארל החמישי (1354–1364) - בנו של ז'אן השני מלך צרפת, מונה למלך צרפת תחתיו.
* ז'אן דוכס בארי (1364–1416) - ז'אן השני מלך צרפת, מונה לדוכס בארי.
* ז'אן מצרפת (1416–1417) - היה יורש העצר הצרפתי אך מת טרם מונה למלך.
* שארל השביעי (1417–1422) - מונה למלך צרפת.

## קישורים חיצוניים

קטגוריה:אקיטן
קטגוריה:פואטו-שראנט
קטגוריה:רוזנים צרפתים
קטגוריה:רוזנויות
קטגוריה:פואטייה
יושי

**יושי** (באנגלית: **Yoshi**, ביפנית: **Yosshi ヨッシー**) הוא דינוזאור בדיוני מסדרת משחקי הווידאו מריו של חברת נינטנדו, המשמש כסיידקיק של האחים מריו ולואיג'י. כמו כן, יושי מככב בסדרת משחקים הנושאת את שמו, וגם כדמות משנה במשחקי ספין-אוף לסדרת מריו, כמו Mario Party וMario Kart.

## תוכן ויצירה
שיגרו מיאמוטו, יוצר סדרת מריו, הסביר כי חברת נינטנדו רצתה בן לוויה למריו בצורת דינוזאור מאז "האחים סופר מריו" הראשון, אך הדבר לא התאפשר עקב מגבלות טכניות של קונסולת המשחקים Nintendo Entertainment System. במהלך פיתוח המשחק "האחים סופר מריו 3" הכין מיאמוטו מספר סקיצות, ביניהם תמונה של מריו רכוב על סוס. כאשר קונסולת סופר נינטנדו החזקה יותר יצאה לשוק, מיאמוטו הצליח להוציא לפועל את דמותו של יושי כאשר הוא נוסף לכותר ההמשך סופר מריו וורלד.

## קבלה
יושי הוא אחת הדמויות המוכרות ביותר בסדרת מריו. הוא מככב גם בשלל מוצרים נלווים (מרצ'נדייז) ומשמש כנושא של מספר צעצועים, חולצות, בובות וכו'. יושי הופיע גם בשני מבצעים של האפי מקדונלד'ס (באנגלית: Happy McDonald's) כצעצוע המתווסף לארוחה שבה כיכבו רק מריו, דונקי קונג ויושי עצמו. כמו כן נוצרה על יושי סדרת משחקים נפרדת בהמשך.

## משחקים
מאז שנת 1991 יושי יצא לאור עם משחקים משלו:
# יושי (1991, NES, נקרא גם "הביצה של יושי")
# העוגיות של יושי (1992, NES)
# הספארי של יושי (1993, SNES)
# האי של יושי (1995, SNES, נקרא גם "העולם של סופר מריו 2")
# הסיפור של יושי (1997, N64)
# הכבידה האוניברסלית של יושי (2004, GBA)
# יושי לגעת ולזוז (2005, DS)
# האי של יושי DS (2006, DS)
# האי החדש של יושי (2014, 3DS)
# העולם הצמרי של יושי (2015, Wii U)
# העולם היצירתי של יושי (2019, Switch)

## קישורים חיצוניים

קטגוריה:מריו (זיכיון): דמויות
Rehab (שיר של איימי ויינהאוס)

**Rehab** (בעברית: **גמילה**) הוא שיר של הזמרת הבריטית איימי ויינהאוס. השיר יצא לאור ב-23 באוקטובר 2006, כסינגל הראשון מהאלבום השני של ויינהאוס, Back to Black.
השיר נכתב על ידי ויינהאוס והופק על ידי מארק רונסון. מילות השיר הן אוטוביוגרפיות, ומספרות על התקופה בחייה של ויינהאוס, כאשר הייתה מכורה לסמים ולאלכוהול, וסירבה ללכת למכון הגמילה.

## רקע
"Rehab" הופק על ידי מארק רונסון ויצא כסינגל הראשון מהאלבום. השיר נכתב על סירובה של ויינהאוס להשתתף במרכז לגמילה מאלכוהול לאחר שצוות הניהול שלה עודד אותה ללכת. 

## ביקורות

### רשימות כל הזמנים

## וידאו קליפ
הקליפ בוים על ידי הבמאי פיל גריפין ושוחרר בספטמבר 2006. בקליפ רואים את להקתה של ויינהאוס מנגנת את המנגינה בזמן שוויינהאוס שרה את מילות השיר למצלמה. חברי הלהקה לבושים בגלימות בזמן הקליפ. הקליפ מתחיל כאשר ויינהאוס קמה מהמיטה והולכת לשירותים. בסצנה השנייה ויינהאוס נראית יושבת על כיסא במשרדו של פסיכיאטר, ככל הנראה מסבירה את עצמה לפסיכיאטר בלתי נראה. בניגוד למילים, הווידאו מסתיים בכך שוויינהאוס עדיין בגמילה, יושבת על מיטה בחדר לבן רעפים במחלקה קלינית עם הלהקה שלה סביבה.

ב-31 במאי 2007, "Rehab" התבצע בהופעה חיה בתוכנית "Total Request Live", ולאחר מכן הגיע למקום הראשון ב־7 ביוני. הקליפ היה גם מועמד כקליפ השנה בטקס פרסי המוזיקה "VMA", אך הפסיד לקליפ לשיר "Umbrella" של הזמרת ריהאנה באירוח של הראפר ג'יי-זי.

## הצלחה
ביבשת אירופה השיר הגיע לשיא מצעדי המוזיקה בנורווגיה והונגריה, והגיע לעשרים העליונים במצעדים בצרפת, בלגיה, הולנד, ספרד, אוסטריה, שווייץ ופינלנד, ובממוצע הגיע למס' 23 במצעד "100 הסינגלים הלוהטים של אירופה".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:שירים שהופקו על ידי מארק רונסון
קטגוריה:שירים על אלכוהול
קטגוריה:שירים על סמים
קטגוריה:סינגלים שהגיעו למקום הראשון בנורווגיה
קטגוריה:זוכי פרס גראמי לביצוע הפופ הווקאלי הטוב ביותר של אישה
קטגוריה:זוכי פרס גראמי להקלטת השנה
קטגוריה:זוכי פרס גראמי לשיר השנה
קטגוריה:סינגלים בהוצאת איילנד רקורדס
פריוויל (קנטקי)

**פריוויל** (באנגלית: **Perryville**) היא עיירה היסטורית במערב מחוז בויל שבקנטקי, ארצות הברית. על פי מפקד האוכלוסין של שנת 2010 נאמדת אוכלוסייתה ב-751 נפש והעיירה עצמה שייכת לאזור הסטטיסטי המיקרופוליטני של דאנוויל.

## היסטוריה
הבסיס לפריוויל המודרנית הייתה **תחנת הארבסון** (Harbeson's Station), מבצר על גדות נהר צ'אפלין שאוכלס במהלך שלבי הסיום של המהפכה האמריקנית. למבצר, שהוקם על ידי ג'יימס הארבסון (James Harbeson) וקבוצת מתיישבים מווירג'יניה, היה מיקום אסטרטגי בסמוך למעיין ולמערה. כאשר צצו בעיות עם אינדיאנים מקומיים, נמלטו המתיישבים מעבר למעיין ומצאו מקלט במערה, ששימשה כקו ההגנה הראשון של היישוב.

זמן קצר לאחר מלחמת 1812, כשבמשך עשרות שנים הייתה במקום קהילה חקלאית משגשגת, תכננו שני תושבים מקומיים, ויליאם הול (William Hall) uאדוארד בולוק (Edward Bullock) להקים כפר לאורך גדות הנהר לא הרחק מהמקום בו עמד המבצר המקורי. הכפר נקרא על שמו של הקומודור אוליבר האזארד פרי, גיבור הקרב על ימת אירי. בסוף שנות ה-30 של המאה ה-19 נבנתה שורת מבנים לאורך הנהר שיצרה את הבסיס לכפר ועדיין ניצבת כיום בתור "רחוב המסחר".

בשנים המוקדמות של המאה ה-19 החלה מערכת חינוך בסיסית להתפתח בעיירה הקטנה והוקמו מוסדות רבים להשכלה גבוהה, ברובם מכללות לנשים בלבד, ביניהם מכון יואינג, אקדמיית אלמווד, ומכללת הרמוניה. אחת מבוגרות המכללה, קארי ניישן (Carrie Nation), שהפכה למנהיגת התנועה הלאומית נגד צריכת אלכוהול במדינה, התגוררה בעיירה. לאחר ש"ניקתה" מספר מסבאות מקומיות, הפכה פריוויל לאחד המקומות הראשונים בארצות הברית בהן הונהגו חוקים מקומיים לריסון צריכת האלכוהול.

ב-8 באוקטובר 1862 הפכו השדות מערבית לפריוויל לשדה קרב, במסגרת מלחמת האזרחים, שהביא לסיומה של פלישת הקונפדרציה לקנטקי, בראשות מפקדי צבא הקונפדרציה ברקסטון בראג ואדמונד קירבי סמית'. שטחו של שדה הקרב נשמר כפארק לאומי ומשמש כאחד מאתרי שיחזור קרבות מלחמת האזרחים, בכל שנה.

ב-1961 צוינו פריוויל והשטחים המקיפים אותה כאבן דרך חשובה בתולדות ההיסטוריה האמריקנית. ב-1973 הוכנסה העיירה כולה, בשל תרומתו של הכפר להתיישבות, לרשימת האתרים ההיסטוריים הלאומיים של ארצות הברית.

## גאוגרפיה
פריוויל ממוקמת בבלוגראס, במערב מחוז בוייל על שתי גדותיו של נהר צ'אפלין. דאנוויל, הגדולה בערי מחוז בויל, שוכנת מזרחית לה. העיירה שוכנת על צומת דרכים, בה נפגשים שני כבישים מהירים בין-מדינתיים: כביש מס' 68 וכביש מס' 150.

על פי מכון הסקרים האמריקני, שטחה הכולל של העיר הוא 2.1 קמ"ר, כולו יבשה.

## קישורים חיצוניים

*אתר משרד מזכירת מדינת קנטקי - לשכת המקרקעין
*מפה אינטראקטיבית של פריוויל וקנטקי
*פריוויל באתר City-Data.com

## הערות שוליים

קטגוריה:קנטקי: ערים
קטגוריה:יישובים שהוקמו ב-1817
אנרג'י רוסתווי

**אנרג'י רוסתווי** (בגאורגית: **ენერჯი რუსთავი**) היא קבוצת כדורסל גאורגית מהעיר רוסתווי. המשחקת בליגת העל הגאורגית.

## היסטוריה
מועדון הכדורסל "רוסתווי" הוקם ב -12 בדצמבר 1991. בשנים 1991–2005 הקבוצה שיחקה תחת השם "אזוט רוסתווי". ומאז שנת 2005 תחת השם "אנרג'י רוסתווי". בעונה הראשונה בליגה סיימה במקום הרביעי.

הקבוצה נחשבת לקבוצת צמרת מאז עונת 1997/98 וזכתה באליפויות וגביעי סופרקאפ של גאורגיה.

הקבוצה השתתפה בגביע קוראץ' בעונות 1997/98, 1998/99, 1999/00. ובהמשך בגביע היורוצ'לנג' בעונות 2007/08, 2008/09 (נשרה במוקדמות).

## תארים והשגים
***[[ליגת העל הגאורגית בכדורסל|הליגה הגאורגית]]**:
**אליפות (4): 2007, 2008, 2009, 2010
**מקום שני: 1998, 1999, 2000, 2006
***[[הגביע הגאורגי בכדורסל|הגביע הגאורגי]]**:
**גמר: 2003, 2013
**חצי גמר: 2010
***הסופרקאפ הגאורגי**:
**זכייה (2): 2007, 2008
**גמר: 2009

## שחקנים בולטים בעבר ובהווה

## קישורים חיצוניים
* 
קטגוריה:קבוצות כדורסל גאורגיות
קטגוריה:רוסתווי
קירן גיבס

**קירן ג'יימס ריקארדו גיבס** (באנגלית: **Kieran James Ricardo Gibbs**; נולד ב-26 בספטמבר 1989 בלונדון) הוא כדורגלן עבר אנגלי ששיחק בעמדת המגן השמאלי.

## קריירה
גיבס החל את הקריירה שלו במחלקת הנוער של קבוצת וימבלדון ומשם עבר למחלקת הנוער של ארסנל. בספטמבר 2007 חתם על חוזה מקצועני בארסנל וערך את הופעת הבכורה שלו נגד שפילד יונייטד ב-31 באוקטובר 2007, במסגרת גביע הליגה. בחלון ההעברות של ינואר 2008 עבר בהשאלה לנוריץ' סיטי, וחזר לקבוצת המילואים של ארסנל כעבור שלושה חודשים.

ב-10 בדצמבר 2008 גיבס ערך הופעת בכורה בליגת האלופות, כאשר נכנס במחליף במקום אבו דיאבי במשחק נגד פורטו. את הופעת הבכורה שלו בפרמייר ליג ערך גיבס ב-8 בפברואר 2009, לאחר שנכנס כמחליף של גאל קלישי בדרבי נגד טוטנהאם. בעונת  זכה עם ארסנל בגביע האנגלי.

ב-30 באוגוסט 2017 עזב את ארסנל לאחר 10 שנים וחתם בווסט ברומיץ' אלביון.

בקיץ 2021 חתם במיאמי אינטר.

### נבחרת לאומית
ב-11 באוגוסט 2010 ערך גיבס הופעת בכורה בנבחרת אנגליה, כשנכנס כמחליף במקומו של אשלי קול במשחק ידידות נגד נבחרת הונגריה.

## תארים
;ארסנל
* גביע ה-FA (2): , 
* מגן הקהילה (2): , 

## קישורים חיצוניים

* 

* עמוד השחקן באתר הרשמי של ארסנל

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני ארסנל
קטגוריה:כדורגלני נוריץ' סיטי
קטגוריה:כדורגלני וסט ברומיץ' אלביון
קטגוריה:כדורגלני נבחרת אנגליה
קטגוריה:כדורגלני אינטר מיאמי
קטגוריה:אנגלים שנולדו ב-1989
ביבס

**ביבאס** או **ביבס** הוא שם משפחה בעל מספר מקורות. בקרב יהודים ספרדים זהו תרגום ללאדינו של השם חיים (בספרדית Vivas). בלוב זהו שמן של משפחות משבט אל-ביבאס (بيباص).

*דפים ששמם מתחיל ב”ביבס“
*דפים ששמם '''מכיל''' ”ביבס“
*חיפוש ”ביבס“ בוויקיפדיה

קטגוריה:שמות משפחה
קטגוריה:שמות משפחה יווניים